Odense Adresse-Contoirs Efterretninger, 1845-07-28
Det den 18 ds. udkomne Dansk Folkeblad, indeholder en Artikel, om Gasbelysning i Kjøbenhavn, der anbefaler denne Belysningsart, saaledes som den fortjener det, paa det Bedste, men vil derhos at Kom munen selv skal overtage Anlægget, hvorhos Forfatteren gjør opmærksom paa, at Communen derved, vil have den store Fordeel fremfor ethvert Actieselskab, at den kan udføre Anlægget langsommere, end Man kan tillade et Actieselskab. - Kjøbenhavns Borgere - hedder det i Kbh. - kjende tilvisse allerede denne Slags Fordeel tilstrækkelig; de modtage saaledes t. Ex. daglige Prøver paa den langsomste Fremgangsmaade i Forbedringen af Kjøbenhavns Drikkevand, hvis iøvrigt det kan siges at være langsomt, der staaer aldeles stille. Maaskee Man ellers til den saaledes projecterede Gasbelysning for Kjøbenhavn kunde anvende de Jernrør, som for et Aars Tid siden bleve bestilte til Vandvæsenet, og om hvis Anvendelse Man senere ikke har hørt et Ord. Om den i Løverdagsavisen omtalte af Jnstitutbestyrer Jagd i Svendborg opfundne nye rotatoriske Dampmaskine siger Svendborg A. Denne Maskine er et Foretagende, som, hvis det lykkes, kan blive af uberegnelig Jndflydelse saavel for Danmark som alle andre Landes Jndustri; thi endskjøndt over et Aarhundredes Anstrængelse af Europas bedste Maskinbyggere har bragt Fabrikationen af Dampmaskinen i den hidtilværende Form til en høi Grad af Fuldkommenhed, saa er dog Maskinens Bevægelses-Princip (Dampeylinderen og Stemplet med den op- og nedgaaende Bevægelse) bleven aldeles uforandret, hvilken Bevægelse maatte blive en saa væsentligere Ufuldkommenhed ved Dampmaskinen, som den størstendeels skal afgive en roterende eller om dreiende Kraft, som derfor nu maa fremkaldes ved andre mechaniske Hjælpemidler, men hvorved Maskinen sammensættes af saamange svære og kostbare Dele, at disses Bevægelse ikke allene medfører et betydeligt Tab af Kraft, men tillige gjør Maskinen saa kostbar, at den ikkun ved større Foretagender kan anvendes med Fordeel, men derimod ikke ved det daglige Livs mangfoldige mindre, men ofte saa vigtige Beskjæftigelser. Som sin Tids største Mechaniker indsaae allerede Watt disse Mangler, og efterat hans Forbedringer aff den nuværende Dampmaskine havde lønnet ham med Rigdom og Ære, speculerede han uafbrudt paa at krone sine Arbeider ved at opfinde en aldeles ny construeret Dampmaskine, der skulde bevæge sig roterende eller omdreiende og saaledes forbinde alle den ældre Maskines Fordeele med andre endnu vigtigere. Men hverken Watt eller de mange anseete Videnskabsmænd og Mechanikere, derefter ham gjorde overordentlige Anstrengelser og store Pengeopoffrelser for at udfinde denne Opgave, opnaaede deres Hensigt, og det skal, som en agtet Forfatter bemærker, være forbeholdt en senere Slægt i Tidernes Løb, maaskee ved een eneste lys Tanke at løse en Knude, som et heelt Menneskelivs rastløse Anstrengelser forgiæves bestræbte sig for at løse. Til den ved Seminariet i Skaarup under 18de. fuldendte Dimissionsexamen indstillede sig ialt 20 Dimitteender. Af disse erholdt 11 Charakteren "Meget duelig, nemlig: Holm fra Odense, Schmidt fra Mesinge, Bock, Wolgast og Nissen fra det Slesvigske, Nielsen fra Fjeldsted, Nielsen fra Aaby, Kjær fra Snare, Student Schjerup fra Jylland, Olsen fra Jylland og Bønneløkke fra Thorseng; 8 erholdt Charakteren Duelig, nemlig: Sindt fra Holsteen, Lassen fra Als, Mørch og Wulff fra Møen, Nissen fra Bedsted, Holst fra Møgeltønder, Schmidt og Lund fra Gabel; 1 forlod Examen uden Charakteer. Med Undtagelse af Schjerup, der kun i eet Aar har opholdt sig ved Seminariet, have de 13 Førstnævnte freqventeret samme i to Aar, og de øvrige 7 i tre Aar. (Sv. A.)